Úradný vestník L 306 , 11/11/1988 S. 0018 - 0019



Nariadenie Komisie EHS č. 3491/88 z 9. novembra 1988 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením (EHS) č. 3174/88 [2], najmä na jeho článok 9, keďže s cieľom zaistiť jednotné uplatňovanie kombinovanej nomenklatúry tvoriacej prílohu k uvedenému nariadeniu, je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá sa tiež vzťahujú pre každú inú nomenklatúru, ktorá je na nej úplne alebo sčasti založená, alebo ktorá k nej pridáva ďalšie triedenie a ktorá je zriadená osobitnými ustanoveniami spoločenstva, s ohľadom na uplatňovanie colných a iných opatrení týkajúcich sa obchodovania s tovarom; keďže v súlade s uvedenými všeobecnými pravidlami, tovar uvedený v stĺpci 1 tabuľky, ktorá je prílohou k tomuto nariadeniu, sa musí zatrieďovať do príslušných číselných znakov KN uvedených v stĺpci 2, na základe odôvodnení uvedených v stĺpci 3; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar uvedený v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov KN uvedených v stĺpci 2 tejto tabuľky. Článok 2 Toto nariadenie nadobúda účinnosť 21.deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. novembra 1988 Za Komisiu Cockfield podpredseda [1] Ú. v. ES L 256, 7.9.1987, s. 1. [2] Ú. v. ES L 298, 31.10.1988, s. 1. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | 1."Plátky zo sleďov" pozostávajúce z pravého a ľavého boku sleďa (bez hlavy, čriev, plutiev, (iných ako chrbtová plutva)a bez kostí), obe časti drží spolu koža z chrbta | alebo | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 0304, 03049021 a 03049025. Výrobok sa nepovažuje za filé patriace do podpoložky 030410 alebo 030420 (pozri Vysvetlivky HS k položke 0304) | 2.Filmy polyétersulfónu pokryté vrstvou kovu, kovových nitridov, oxidov kovov alebo karbidov kovov procesom katódového pokovovania | 39219050 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 3921, 392190 a 39219050. Na výrobok sa nevzťahuje znenie položky 3920 a to z dôvodu, že tento je pokovovaný kovom, oxidmi kovov, kovovými nitridmi a karbidmi kovov | 3.70 % roztok hlinitanu dihydrido-bis — (2-metoxyetanolátu) sodného v toluéne | 38239099 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 3823, 382390 a 38239099. Výrobok nemožno zatriediť do kapitoly 29, pretože nie je v zhode s ustanoveniami poznámky 1 E) kapitoly 29. Je to prípravok chemického priemyslu inde nešpecifikovaný a neuvedený. | --------------------------------------------------